section_heading: Izgled
paragraph_text: Tijelo im je zdepasto, zaštitne boje tijela, teško ih se može zapaziti. Prednja su im krila dulja od stražnjih. Glava im je kratka, ticala kratka, čelo istaknuto. Usta su im podešena za bodenje i sisanje. Mužjaci imaju na prvom kolutiću zatka cvrčalo kojim ispuštaju ritmičke, prodorne zvukove, posebno za vrućih popodnevnih sati. Na temperaturi ispod 25&nbsp;°C, nemaju dovoljno energije za cvrčanje.